pythainlp/thaigov-v2-corpus-22032023 huggingface dataset:
วันศุกร์ที่ 23 เมษายน 2564
อภ.แจง วัคซีนซิโนแวคทุกงวดไม่หมดอายุ เป็นเพียงการอนุญาตของ อย. ภายใน 6 เดือน ตามเอกสารที่บริษัทขอขึ้นทะเบียน
องค์การเภสัชกรรม แจงวัคซีนซิโนแวคทุกล็อตไม่หมดอายุ ที่ระบุวันหมดอายุยา 6 เดือนนับจากวันที่ผลิต เป็นการอนุญาตของ อย. เป็นแบบมีเงื่อนไขในสถานการณ์ฉุกเฉินที่มีการระบาดใหญ่ของโรค ขอความร่วมมือหลีกเลี่ยงการติดสติกเกอร์ทับหรือแก้ไขข้อมูลบนกล่องบรรจุวัคซีนท
องค์การเภสัชกรรม แจงวัคซีนซิโนแวคทุกล็อตไม่หมดอายุ ที่ระบุวันหมดอายุยา 6 เดือนนับจากวันที่ผลิต เป็นการอนุญาตของ อย. เป็นแบบมีเงื่อนไขในสถานการณ์ฉุกเฉินที่มีการระบาดใหญ่ของโรค ขอความร่วมมือหลีกเลี่ยงการติดสติกเกอร์ทับหรือแก้ไขข้อมูลบนกล่องบรรจุวัคซีนที่อาจทำให้เกิดความสับสน พร้อมส่งหนังสือทำความเข้าใจกับโรงพยาบาลทุกแห่ง
บ่ายวันนี้ (23 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019 กระทรวงสาธารณสุขจ.นนทบุรีนายแพทย์วิฑูรย์ ด่านวิบูลย์ ผู้อำนวยการองค์การเภสัชกรรม (อภ.) กล่าวว่า จากกรณีมีการแชร์ในสื่อโซเซียลมีความเข้าใจคลาดเคลื่อนเรื่องวันหมดอายุยาของวัคซีนซิโนแวคที่นำเข้าจากประเทศจีนนั้น ประเทศไทยได้นำเข้าวัคซีนซิโนแวค 2 ล้านโดส รอบแรก 2 แสนโดส ,รอบที่ 2 จำนวน 8 แสนโดส, รอบที่ 3 จำนวน 1 ล้านโดส และจะได้รับที่สั่งซื้อเพิ่มอีก 5 แสนโดส ในวันพรุ่งนี้ โดยในรอบแรกกล่องบรรจุวัคซีนจากบริษัทผู้ผลิต ระบุวันหมดอายุ 3 ปีนับจากวันผลิต และเนื่องจากการขึ้นทะเบียนจากสำนักงานคณะกรรมการอาหารและยา (อย.) เป็นแบบมีเงื่อนไขในสถานการณ์ฉุกเฉินที่มีการระบาดใหญ่ของโรค ได้พิจารณากำหนดอายุยาไว้ที่ 6 เดือนนับจากวันที่ผลิตในรอบ 2 อภ.จึงได้ประสานให้บริษัทผู้ผลิตเปลี่ยนวันหมดอายุยาให้ตรงตามที่ อย.อนุญาต ส่วนรอบที่ 3 และต่อ ๆ ไป เนื่องจากทั่วโลกมีความต้องการวัคซีนจำนวนมากบริษัทซิโนแวคจึงจัดทำกล่องที่มีลักษณะทั่วไปให้สามารถจัดส่งให้กับประเทศต่าง ๆ อย่างรวดเร็ว มีวันหมดอายุ 3 ปีนับจากวันผลิต ทาง อภ.จึงได้แก้ไขโดยจัดทำฉลากสติ๊กเกอร์ติดข้างกล่อง 3 ด้าน และด้านที่ 4 มีคิวอาร์โค้ดที่แสดงเอกสารกำกับการใช้ยา และวันหมดอายุ ซึ่งสติ๊กเกอร์ดังกล่าวได้รับการอนุญาตจาก อย.
“วัคซีนทุกรุ่นที่นำเข้าไม่หมดอายุ ได้ผ่านการส่งตรวจรับรองรุ่นการผลิตจากกรมวิทยาศาสตร์การแพทย์ก่อนการกระจายวัคซีนให้ผู้บริโภค จึงมั่นใจได้ว่าคุณภาพวัคซีนได้ตามมาตรฐาน ความสับสนมีเฉพาะรอบ 8 แสนโดสเท่านั้นที่ทางจีนพิมพ์ให้ 6 เดือน ในงวดถัด ๆ ไปหากมีกรณีที่การพิมพ์อายุยาบนกล่อง 3 ปีจากผู้ผลิต อภ. จะแก้ไขโดยการติดสติกเกอร์วันหมดอายุปิดทับบนกล่อง ให้เป็น 6 เดือนนับจากวันที่ผลิตตามที่ได้รับอนุมัติทะเบียนจาก อย. และจะแจ้งไปยังโรงพยาบาลให้เกิดความเข้าใจตรงกัน” ผู้อำนวยการองค์การเภสัชกรรมกล่าว
ด้านภญ.ศิริกุล เมธีวีรังสรรค์ รองผู้อำนวยการองค์การเภสัชกรรม เปิดเผยว่า ในสถานการณ์ที่เร่งด่วนนั้นองค์การฯ ได้จัดทำสติกเกอร์QR Code ไว้ที่ข้างกล่องวัคซีน สำหรับให้สถานพยาบาล สแกนดูข้อมูล เอกสารกำกับยาซึ่งได้ระบุอายุวัคซีน 6 เดือน อีกทั้งวัคซีนดังกล่าวต้องเก็บที่อุณหภูมิ 2-8oC ตลอดเวลา ทำให้ไม่สามารถติดสติกเกอร์ที่ขวดวัคซีนในกล่อง เนื่องจากจะทำให้ระดับค่าของอุณหภูมิไม่คงที่ ส่วนกรณีข่าวในโซเชียลมีรูปแบบบรรจุภัณฑ์ที่ข้างกล่องมีสติ๊กเกอร์เพิ่ม หรือแก้ไขตัวเลขวันหมดอายุนั้น ไม่ได้เป็นการแก้ไขจากองค์การเภสัชกรรม และขอความร่วมมือหลีกเลี่ยงการติดสติกเกอร์ทับหรือแก้ไขข้อมูลบนกล่องบรรจุวัคซีนที่อาจทำให้เกิดความสับสนได้
**********************************23 เมษายน 2564
วันศุกร์ที่ 23 เมษายน 2564
บริษัท ขนส่ง จำกัด เน้นย้ำผู้โดยสารที่เดินทางด้วยรถโดยสารสาธารณะ ต้องสวมหน้ากากอนามัย เว้นระยะห่าง สแกนไทยชนะ
รวมทั้งเพิ่มความถี่ในการดูแลทำความสะอาดภายในสถานีขนส่ง และบนรถโดยสารก่อนนำมาวิ่งให้บริการ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม กล่าวว่า จากสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ที่ยังมีการแพร่ระบาดในขณะนี้ และมีจำนวนผู้ติดเชื้อเพิ่มขึ้น บริษัท ขนส่ง จำกัด (บขส.) มีความห่วงใยผู้ใช้บริการที่จำเป็นต้องเดินทางด้วยรถโดยสารสาธารณะ จึงได้สั่งกำชับให้เจ้าหน้าที่เพิ่มความเข้มงวดในการคัดกรองผู้ใช้บริการ และให้ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ของสาธารณสุขอย่างเคร่งครัด รวมทั้งเพิ่มความถี่ในการดูแลทำความสะอาดภายในสถานีขนส่ง และบนรถโดยสารก่อนนำมาวิ่งให้บริการ
นอกจากนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self - Quarantine) อย่างเคร่งครัด เพื่อลดการแพร่ระบาดในวงกว้าง
แม้ปัจจุบันจะมีผู้โดยสารใช้บริการลดลงจากปกติ (เที่ยวไป-กลับ) วันละประมาณกว่า 50,000 คน เหลือวันละประมาณกว่า 30,000 คน แต่ บขส. ยังคงยกระดับมาตรการเฝ้าระวังและป้องกันการแพร่ระบาดภายในสถานีขนส่งผู้โดยสาร และบนรถโดยสารขั้นสูงสุด เพื่อป้องกันการแพร่ระบาด และสร้างความมั่นใจให้ผู้ใช้บริการ
สอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
วันศุกร์ที่ 23 เมษายน 2564
สรรพากรแจงมีผู้ยื่นแบบภาษีบุคคลธรรมดา ภงด.90 และ ภ.ง.ด.91 แล้วมากกว่า 7.42 ล้านฉบับ ซึ่งมากกว่าร้อยละ 90 ยื่นผ่านอินเทอร์เน็ตเพราะง่าย สะดวก ปลอดภัยห่างไกล COVID-19
กรมสรรพากรเปิดเผยยอดการยื่นแบบฯ ภาษีเงินได้บุคคลธรรมดาภ.ง.ด.90 และภ.ง.ด.91ประจำปีภาษี 2563 ตั้งแต่ 1 มกราคม –18 เมษายน 2564 มีผู้ยื่นแบบฯ แล้ว 7,428,132 ฉบับมากกว่าร้อยละ 90 ใช้บริการยื่นผ่านอินเทอร์เน็ต เนื่องจากใช้งานง่าย สะดวกรวดเร็ว ยื่นได้ทุกที่
กรมสรรพากรเปิดเผยยอดการยื่นแบบฯ ภาษีเงินได้บุคคลธรรมดาภ.ง.ด.90 และภ.ง.ด.91ประจำปีภาษี 2563 ตั้งแต่ 1 มกราคม –18 เมษายน 2564 มีผู้ยื่นแบบฯ แล้ว 7,428,132 ฉบับมากกว่าร้อยละ 90 ใช้บริการยื่นผ่านอินเทอร์เน็ต เนื่องจากใช้งานง่าย สะดวกรวดเร็ว ยื่นได้ทุกที่ทุกเวลาโดยปีนี้ได้ขยายเวลายื่นแบบฯ ให้เฉพาะการยื่นผ่านอินเตอร์เน็ตถึงวันที่ 30 มิถุนายน 2564และสามารถทำธุรกรรมภาษีที่บ้าน(TAX from Home) เพื่อความปลอดภัย และลดการแพร่ระบาดของโรคติดเชื้อไวรัสโคโรนา2019(COVID - 19)
นางสมหมายศิริอุดมเศรษฐที่ปรึกษาด้านยุทธศาสตร์การจัดเก็บภาษี(กลุ่มธุรกิจพลังงาน) ในฐานะโฆษกกรมสรรพากรเปิดเผยว่า“ตั้งแต่วันที่ 1 มกราคม - 18 เมษายน 2564 มีผู้เสียภาษียื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ประจำปีภาษี 2563 แล้ว รวมจำนวน 7,428,132 ฉบับแยกเป็นการยื่นผ่านอินเตอร์เน็ตจำนวน 6,707,208 ฉบับ (ร้อยละ 90.29 )ยื่นด้วยแบบกระดาษจำนวน 720,924 ฉบับ(ร้อยละ 9.71)โดยแบ่งเป็น
การยื่นแบบฯ ภงด.90 รวมจำนวน 1,782,516 ฉบับ เป็นการยื่นผ่านอินเตอร์เน็ตจำนวน 1,351,756 ฉบับ และยื่นด้วยแบบกระดาษจำนวน 430,760 ฉบับ
การยื่นแบบฯ ภงด.91 รวมจำนวน 5,645,616 ฉบับ เป็นการยื่นผ่านอินเตอร์เน็ตจำนวน 5,355,452 ฉบับ และยื่นด้วยแบบกระดาษจำนวน 290,164 ฉบับ
โดยผู้เสียภาษีร้อยละ 90.29 ใช้บริการยื่นแบบผ่านอินเทอร์เน็ตเนื่องจากกรมสรรพากรได้พัฒนาเว็บไซด์และปรับปรุงช่องทางการยื่นแบบฯ ใหม่ ช่วยให้ผู้เสียภาษียื่นแบบฯได้ง่าย สะดวก รวดเร็วยิ่งขึ้น และปีนี้กรมสรรพากรได้ขยายเวลาการยื่นแบบ ภ.ง.ด.90 และ ภ.ง.ด.91 ออกไปจนถึงวันที่ 30 มิถุนายน 2564 โดยให้เฉพาะการยื่นแบบผ่านอินเทอร์เน็ต จึงขอเชิญชวนผู้ที่ยังไม่ได้ยื่นแบบฯ ใช้บริการได้ที่เว็บไซต์กรมสรรพากรwww.rd.go.thซึ่งเป็นส่วนหนึ่งของการส่งเสริมให้เข้าถึงการทำธุรกรรมภาษีที่บ้าน (TAX from Home) ในทุกมิติได้ง่ายที่สุดไม่ว่าจะอยู่ที่บ้านหรือที่ใด ทั้งการลงทะเบียน การยื่นแบบฯการชำระภาษี รวมทั้งการสอบถามการขอคืนภาษี”
โฆษกกรมสรรพากรกล่าวเพิ่มเติมว่า“ในช่วงที่ยังมีการแพร่ระบาดของโรคติดเชื้อไวรัสโคโรนา 2019 (COVID - 19)การทำธุรกรรมภาษีที่บ้าน(TAX from Home) เป็นตัวช่วยที่ดีสำหรับผู้เสียภาษีทุกท่านให้ได้รับความสะดวกปลอดภัยไม่ต้องเดินทางช่วยให้มีการเว้นระยะห่างทางสังคม (Social Distancing)ซึ่งเป็นส่วนหนึ่งที่ช่วยลดการแพร่ระบาดของ COVID - 19ในขณะนี้ได้เป็นอย่างดี”
หากมีข้อสงสัยสามารถสอบถามรายละเอียดได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สำนักงานเลขานุการกรม โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
วันศุกร์ที่ 23 เมษายน 2564
กระทรวงแรงงาน เผยปีงบ 64 คนหางานได้บรรจุงานทั่วประเทศแล้ว 152,158 คน
รัฐมนตรีว่าการกระทรวงแรงงาน เผยยอดผู้สมัครงานใช้บริการหางาน 191,564 คน บรรจุงานแล้ว 152,158 คน หรือร้อยละ 79.43 แนะสมัครด้วยตนเองผ่านเว็บ smartjob สะดวก ไม่มีค่าใช้จ่าย ลดความเสี่ยงจากการเดินทาง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ห่วงใยสถานการณ์การว่างงานของคนไทยในช่วงการแพร่ระบาดของโรคโควิด – 19 อย่างมาก ในฐานะรัฐมนตรีว่าการกระทรวงแรงงาน ทราบสถานการณ์เป็นอย่างดีและไม่เคยนิ่งนอนใจ ได้กำชับข้าราชการ เจ้าหน้าที่ที่เกี่ยวข้องโดยตลอดว่า ยิ่งมีคนว่างงานมากขึ้น เจ้าหน้าที่ของเรายิ่งต้องทำงานให้หนักขึ้น เพื่อให้คนไทยมีงานทำ มีรายได้ สามารถรับมือจนวิกฤติโควิด-19 นี้ผ่านพ้นไป
“จากสถิติผู้สมัครงานที่ใช้บริการจัดหางานกับกรมการจัดหางานในปีงบประมาณ 2564 ที่ผ่านมา (ตุลาคม 2563 – มีนาคม 2564 ) มีผู้ใช้บริการทั้งสิ้น 191,564 คน ได้รับการบรรจุงาน 152,158 คน หรือร้อยละ 79.43 แบ่งเป็นใช้บริการ ณ พื้นที่กรุงเทพมหานคร 39,495 คน บรรจุ 31,948 คน หรือร้อยละ 80.89 ปริมณฑล 19,075 คน บรรจุ 14,773 คน หรือร้อยละ 77.45 ภาคกลาง 47,708 คน บรรจุ 42,163 คน หรือร้อยละ 88.38 ภาคเหนือ 26,827 คน บรรจุ 21,509 คน หรือร้อยละ 80.18 ภาคตะวันออกเฉียงเหนือ 30,540 คน บรรจุ 22,344 คน หรือร้อยละ 73.16 และ ภาคใต้ 27,919 คน บรรจุ 19,421 คน หรือร้อยละ 69.56 โดยสามารถใช้บริการจัดหางาน ณ พื้นที่ที่ต้องการทำงานหรือเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือ ไทยมีงานทำ.com ได้ตามที่สะดวก โดยไม่มีค่าใช้จ่าย สะดวกรวดเร็ว และลดความเสี่ยงของโรคโควิด – 19 จากการเดินทางไปที่สาธารณะ ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ได้สั่งการ ผู้อำนวยการสำนักงานจัดหางานกรุงเทพมหานครพื้นที่ 1-10 และจัดหางานจังหวัดทุกจังหวัดให้บริการประชาชนที่ว่างงาน ผู้ที่ต้องการเปลี่ยนงาน กลุ่มเปราะบาง ตลอดจนผู้ต้องการหางานทำทุกคนอย่างเท่าเทียมกัน โดยคำนึงถึงความลำบากของคนหางานให้มาก
“ทั้งนี้ กรมการจัดหางานมีการนำบริการที่ครอบคลุมภารกิจทุกด้านของกรมการจัดหางาน เข้าหาประชาชนที่ขาดโอกาสในการเข้าถึงแหล่งบริการของรัฐ ทั้งด้านข้อมูลข่าวสารตลาดแรงงาน การให้บริการจัดหางาน รวมทั้งการแนะแนวอาชีพ แนวทางการประกอบอาชีพอิสระ และฝึกอาชีพอิสระ ที่เน้นการให้บริการตรงถึงระดับตำบล ชุมชน และครัวเรือนที่ยากจน โครงการจัดหางานเชิงรุกเพื่อการพัฒนาเขตพัฒนาพิเศษภาคตะวันออก ศูนย์บริการจัดหางาน Part – Time โครงการส่งเสริมการจ้างงานใหม่สำหรับผู้จบการศึกษาใหม่โดยภาครัฐและเอกชน (Co-Payment) ตลอดจนสนับสนุนเงินกู้โดยคิดดอกเบี้ย 0% แก่กลุ่มผู้รับงานไปทำที่บ้าน” นายไพโรจน์ฯ กล่าว
วันศุกร์ที่ 23 เมษายน 2564
ความคืบหน้าของโครงการเราชนะ ณ วันที่ 23 เมษายน 2564
ความคืบหน้าของโครงการเราชนะ ณ วันที่ 23 เมษายน 2564 ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,345 ล้านบาท
ความคืบหน้าของโครงการเราชนะ (โครงการฯ) ณ วันที่ 23 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,345 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จำนวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 113,605 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 14,421 ล้านบาท ทำให้มีผู้ได้รับสิทธิ์ในโครงการฯ แล้ว รวมทั้งสิ้นจำนวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 201,371 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.3 ล้านกิจการ
สำนักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122
วันศุกร์ที่ 23 เมษายน 2564
วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour”
วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour”
วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour” ค้นหาอัตลักษณ์ เสน่ห์ สัญลักษณ์ที่โดดเด่น (Branding) ต่อยอดผลิตภัณฑ์ทางวัฒนธรรม รองรับการท่องเที่ยวชุมชน ฟื้นฟูเศรษฐกิจหลังการแพร่ระบาดโควิด-19
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากการที่กระทรวงวัฒนธรรม (วธ.) มอบหมายให้สำนักงานวัฒนธรรมจังหวัด (สวจ.) ดำเนินการจัดทำโครงการเพื่อขอรับการสนับสนุนงบประมาณการพัฒนาต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour” เน้นกิจกรรมตามความต้องการของชุมชนที่ส่งผลให้เกิดการพัฒนาทุกมิติและมีความยั่งยืน จังหวัดละไม่เกิน 3 ชุมชน ขณะนี้ สวจ. ได้เสนอโครงการเพื่อขอรับการสนับสนุนงบประมาณฯ เรียบร้อยแล้ว รวมงบประมาณกว่า 7.7 ล้านบาท ครอบคลุมพื้นที่ชุมชนคุณธรรมเป้าหมาย 226 ชุมชน ทั่วประเทศ โดยช่วงระยะเวลาดำเนินการตั้งแต่เดือนเมษายนถึงกันยายน 2564 โดยให้มีการรายงานผลเป็นระยะ
ปลัดวธ. กล่าวต่อไปว่า ขณะนี้ได้จัดสรรงบประมาณระยะที่ 1 ไปให้ สวจ.ไปแล้ว 39 จังหวัดเพื่อดำเนินการต่อยอดชุมชนคุณธรรม บวร On Tour แล้ว เพื่อนำทุนทางวัฒนธรรมมาต่อยอดให้เกิดคุณค่า และมูลค่าอย่างสร้างสรรค์ จัดทำองค์ความรู้ทางวัฒนธรรม พัฒนาการท่องเที่ยวในชุมชนอย่างเป็นระบบ ค้นหาอัตลักษณ์และเสน่ห์ของชุมชน พัฒนาให้เป็นภาพลักษณ์และสัญลักษณ์ที่โดดเด่นของชุมชน (Branding) เปิดเส้นทางการท่องเที่ยวทางวัฒนธรรมของชุมชนเชื่อมโยงกับชุมชนอื่น หรือจังหวัดใกล้เคียง เกิดการท่องเที่ยวชุมชน เป็นการกระตุ้นเศรษฐกิจท้องถิ่น หรือเศรษฐกิจชุมชนให้มีความเข้มแข็งอย่างยั่งยืน ฟื้นฟูเศรษฐกิจชุมชนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
นอกจากนี้ยังเป็นการส่งเสริมและพัฒนาต่อยอดผลิตภัณฑ์ทางวัฒนธรรม รองรับการท่องเที่ยวชุมชน ปรับปรุงภูมิทัศน์ ทำสื่อประชาสัมพันธ์และช่องทางการตลาด สร้างรายได้ให้แก่ชุมชน รวมไปถึงบูรณาการ การทำงานร่วมกันของทุกภาคส่วน เช่น สำนักงานการท่องเที่ยวและกีฬาจังหวัด สำนักงานประชาสัมพันธ์จังหวัด สำนักงานพัฒนาชุมชนจังหวัด สำนักงานศึกษาธิการจังหวัด สำนักงานพระพุทธศาสนาจังหวัด สำนักงานสาธารณสุขจังหวัด หน่วยงานภาครัฐ ภาคเอกชน และภาคประชาชนในพื้นที่ เกิดการแลกเปลี่ยนเรียนรู้ในการขับเคลื่อนชุมชนคุณธรรมฯ บวร On Tour ถือเป็นการนำหลักการ “บวร” (บ้าน วัด โรงเรียน/ราชการ) มาเป็นพลังในการขับเคลื่อนสังคมไทยให้เป็นสังคมคุณธรรม ต่อยอดทุนทางวัฒนธรรมสร้างมูลค่าเพิ่มทางเศรษฐกิจ เกิดชุมชนมีความเข้มแข็งและมีความยั่งยืนตามรอยศาสตร์พระราชา
วันศุกร์ที่ 23 เมษายน 2564
กระทรวงเกษตรฯ ตั้งเป้าหมายผู้นำการผลิตและการค้ากาแฟคุณภาพในภูมิภาคอาเซียน
กระทรวงเกษตรฯ ตั้งเป้าหมายผู้นำการผลิตและการค้ากาแฟคุณภาพในภูมิภาคอาเซียน
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 2/2564 ณ ห้องประชุม 123 กระทรวงเกษตรและสหกรณ์ โดยมีผู้เข้าร่วมประชุม ประกอบด้วย นายสมบัติ ตงเต๊า รองอธิบดีกรมวิชาการเกษตร ผู้แทนสถาบันวิจัยพืชสวน ผู้แทนกรมส่งเสริมการเกษตร ผู้แทนสำนักงานเศรษฐกิจการเกษตร ผู้แทนสำนักงานมาตรฐานสินค้าเกษตรและอาหารแห่งชาติ ผู้แทนสำนักงบประมาณ ผู้แทนกรมการค้าต่างประเทศ สมาคมพืชสวนแห่งประเทศไทย สมาคมกาแฟไทย สมาคมกาแฟและชาไทย และคณะทำงานที่เกี่ยวข้องเข้าร่วมประชุม ที่ประชุมได้พิจารณาการทบทวนประกาศกระทรวงพาณิชย์ เรื่อง การส่งกาแฟออกไปนอกราชอาณาจักร โดยปรับปรุงรายละเอียดเพื่อให้เกิดความคล่องตัวในการดำเนินงาน และช่วยแก้ไขปัญหาการจำหน่ายเมล็ดกาแฟดิบอะราบิกาผสมกาแฟดิบโรบัสตาในภาคใต้ พร้อมทั้งพิจารณาการนำเข้าเมล็ดกาแฟดิบ กาแฟคั่ว กาแฟสำเร็จรูปและกาแฟสำเร็จรูปผสม ปี 2564
รองปลัดกระทรวงเกษตรและสหกรณ์ กล่าวว่า เนื่องจากสถานการณ์แพร่การระบาดของโรคติดเชื้อไวรัสโคโรน่า 2019 ที่ส่งผลกระทบต่อการส่งออกเนื่องจากปัญหาเรื่องการขนส่งสินค้า ดังนั้น เพื่อเป็นการลดผลกระทบดังกล่าวให้ได้มากที่สุด ผู้ผลิตต้องปรับตัวตลอดห่วงโซ่การผลิต อีกทั้ง ปัจจุบันพฤติกรรมการบริโภคกาแฟทั่วโลกได้เปลี่ยนไป โดยให้ความสำคัญกับคุณภาพของสินค้า การไม่ทำลายสิ่งแวดล้อมและอยู่ร่วมกับชุมชนเพื่อให้เกิดความยั่งยืน ที่ประชุมจึงมอบหมายให้กรมวิชาการเกษตรเป็นหน่วยงานหลักในการทบทวนแผนยุทธศาสตร์กาแฟ เพื่อให้ทันต่อแนวโน้มสถานการณ์โลกที่เปลี่ยนแปลงโดยมีเป้าหมาย เป็นผู้นำการผลิตและการค้ากาแฟคุณภาพในภูมิภาคอาเซียน
นอกจากนี้ กรมวิชาการเกษตรได้ประชาสัมพันธ์ การประกวดสุดยอดกาแฟไทย ปี 2564 เพื่อรณรงค์และส่งเสริมเกษตรกรผู้ปลูกกาแฟให้ตระหนักถึงความสำคัญของการปลูกกาแฟให้ได้ผลผลิตที่มีคุณภาพและแสดงถึงอัตลักษณ์กาแฟไทยโดยผู้ชนะจะได้รับถ้วยรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี.
วันศุกร์ที่ 23 เมษายน 2564
ประกาศธนาคารอาคารสงเคราะห์ กรณีพนักงาน 1 ราย ติดเชื้อ COVID-19
ธอส.ได้รับรายงานว่า มีพนักงานของธนาคารจำนวน 1 ราย ปฏิบัติงานอยู่ที่ศูนย์บริการสินเชื่อนครหลวง ฝ่ายสนับสนุนสาขานครหลวง อาคาร 2 ชั้น 2 ธนาคารอาคารสงเคราะห์ สำนักงานใหญ่ ได้รับการแจ้งยืนยันผลการตรวจจากแพทย์ว่า “ติดเชื้อ COVID-19”
ธนาคารอาคารสงเคราะห์ ได้รับรายงานว่า ในวันนี้ (วันศุกร์ที่ 23 เมษายน 2564) มีพนักงานของธนาคารจำนวน 1 ราย ปฏิบัติงานอยู่ที่ศูนย์บริการสินเชื่อนครหลวง ฝ่ายสนับสนุนสาขานครหลวง อาคาร 2 ชั้น 2 ธนาคารอาคารสงเคราะห์ สำนักงานใหญ่ ได้รับการแจ้งยืนยันผลการตรวจจากแพทย์ว่า “ติดเชื้อ COVID-19” โดยคาดว่าติดเชื้อจากคู่สมรสซึ่งเป็นผู้ป่วยที่พึ่งได้รับแจ้งผลยืนยันว่าติดเชื้อเมื่อวันพุธที่ 21 เมษายน 2564 จึงเดินทางไปตรวจหาเชื้อเมื่อวันพฤหัสบดีที่ 22 เมษายน 2564 ทั้งนี้ พนักงานรายดังกล่าว ลาพักผ่อนตั้งแต่วันที่ 7-12 เมษายน 2564 และปัจจุบันอยู่ระหว่างการปฏิบัติงานที่บ้าน (Work from Home) ในระหว่างวันที่ 16-23 เมษายน 2564 ตามมาตรการลดความเสี่ยง การแพร่ระบาดของ COVID-19 ของธนาคาร จึงไม่ได้เกี่ยวข้องกับการให้บริการลูกค้าในช่วงเวลานี้แต่อย่างใด
เพื่อความปลอดภัยของลูกค้าและผู้ปฏิบัติงาน และป้องกันไม่ให้เกิดการแพร่ระบาด ธนาคารจึงดำเนินการตามมาตรการความปลอดภัยภายในอาคารสำนักงาน ตามแนวทางของกรมควบคุมโรค กระทรวงสาธารณสุข และส่วนอื่น ๆ ที่เกี่ยวข้องดังต่อไปนี้
1.พนักงานที่ติดเชื้อ COVID-19 เข้ารักษาตัวที่โรงพยาบาล ปัจจุบันอยู่ระหว่างรอเข้ารับการรักษา และจัดทำ Timeline เรียบร้อยแล้ว
2.พนักงานธนาคารที่สัมผัสใกล้ชิดกับพนักงานที่ติดเชื้อ ซึ่งเดินทางเข้ามาที่ศูนย์บริการสินเชื่อนครหลวง เมื่อวันพฤหัสบดีที่ 15 วันเสาร์ที่ 17 และวันอาทิตย์ที่ 18 เมษายน 2564 (เป็นวันหยุดและธนาคารปิดทำการทั้ง 3 วัน) ให้ตรวจหาเชื้อ กักตัวในสถานที่พักอาศัย และ Work from Home เป็นระยะเวลา 14 วัน พร้อมติดตามสังเกตอาการอย่างใกล้ชิด
3.ปิดศูนย์บริการสินเชื่อนครหลวง ฝ่ายสนับสนุนสาขานครหลวง อาคาร 2 ชั้น 2 ธนาคารอาคารสงเคราะห์ สำนักงานใหญ่ เป็นระยะเวลา 2 วัน เพื่อทำความสะอาดแบบ Big cleaning ด้วยการฉีดพ่นฆ่าเชื้อ ตามแนวทางของกระทรวงสาธารณสุข รวมถึงในพื้นที่ส่วนกลาง อาทิ ลิฟต์ จุดสัมผัส รวมถึงจุดให้บริการลูกค้า
4.รายงานเรื่องดังกล่าวให้กระทรวงสาธารณสุข และธนาคารแห่งประเทศไทยรับทราบ
ทั้งนี้ ธนาคารอาคารสงเคราะห์ ได้ปฏิบัติตามมาตรการป้องกันกรณีการแพร่ระบาดของ COVID-19 อย่างเคร่งครัด เพื่อลดความเสี่ยงในการแพร่ระบาดทั้งในสำนักงานใหญ่ และที่ทำการสาขาทุกแห่งทั่วประเทศ อาทิ กำหนดให้ทุกฝ่าย มีสัดส่วนพนักงาน Work from Home เป็นจำนวน 50-90% ของจำนวนพนักงานทั้งหมดในฝ่าย รักษาระยะห่างตามหลัก Social Distancing จำกัดจำนวนลูกค้าที่เข้าใช้บริการเพื่อลดความแออัด จัดเตรียมเจลแอลกอฮอล์ล้างมือ และเพิ่มความถี่ของการทำความสะอาดบริเวณที่ลูกค้าใช้บริการ สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
ฝ่ายสื่อสารองค์กร
ประกาศ ณ วันที่ 23 เมษายน 2564 เวลา 16.00 น.
วันอังคารที่ 20 เมษายน 2564
ปลัด สธ.สั่งการเร่งฉีดวัคซีนโควิด 19 บุคลากรทางการแพทย์ด่านหน้า 3 แสนรายในสัปดาห์นี้
ปลัดกระทรวงสาธารณสุข สั่งการทุกจังหวัดเร่งฉีดวัคซีนโควิด 19 ให้บุคลากรทางการแพทย์ด่านหน้า  6 แสนโดส หรือ 3 แสนราย ให้เสร็จภายในสัปดาห์นี้ ดันยอดฉีดวัคซีนรวมเกิน 1 ล้านโดส คาดหลังใช้มาตรการควบคุมโรคและมาตรการสังคม ผู้ติดเชื้ออาจเริ่มลดลงในสัปดาห์นี้
ปลัดกระทรวงสาธารณสุข สั่งการทุกจังหวัดเร่งฉีดวัคซีนโควิด 19 ให้บุคลากรทางการแพทย์ด่านหน้า 6 แสนโดส หรือ 3 แสนราย ให้เสร็จภายในสัปดาห์นี้ ดันยอดฉีดวัคซีนรวมเกิน 1 ล้านโดส คาดหลังใช้มาตรการควบคุมโรคและมาตรการสังคม ผู้ติดเชื้ออาจเริ่มลดลงในสัปดาห์นี้เช่นกัน
วันนี้ (20 เมษายน 2564) ที่ศูนย์ปฏิบัติการด้านการแพทย์และสาธารณสุข กระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานการประชุมเตรียมความพร้อมรับมือโรคโควิด 19 และการบริหารจัดการวัคซีนโควิด 19 กับผู้บริหารส่วนกลาง ส่วนภูมิภาค นายแพทย์สาธารณสุขจังหวัดทั่วประเทศ ผ่านระบบวิดีโอคอนเฟอเรนซ์ โดยนายแพทย์เกียรติภูมิกล่าวว่า ขณะนี้สถานการณ์มีการติดเชื้อไปทั่วประเทศ มากกว่าครึ่งสามารถรับมือและควบคุมได้ มีประมาณ 20 จังหวัดที่มีการระบาดมาก ขอให้กำลังใจบุคลากรทางการแพทย์และสาธารณสุขที่อดทนและเสียสละ ร่วมกันทำงานเพื่อควบคุมโรค ดูแลประชาชนอย่างเต็มที่ ซึ่งโรคนี้หากควบคุมได้อย่างรวดเร็วจะลดการติดเชื้อลงได้ รวมทั้งจากการใช้มาตรการควบคุมโรคและมาตรการทางสังคมต่างๆ คาดว่าปลายสัปดาห์นี้จะเริ่มเห็นตัวเลขผู้ติดเชื้อลดลง
สำหรับการรักษาพยาบาลผู้ติดเชื้อ เนื่องจากส่วนใหญ่การระบาดเป็นสายพันธุ์ใหม่คือ สายพันธุ์ B 1.1.7 หรือสายพันธุ์อังกฤษ จึงต้องดูแลผู้ติดเชื้อ 14 วัน จากเดิมที่ดูแลผู้ติดเชื้อเพียง 10 วัน ทำให้ผู้ติดเชื้อแต่ละคนต้องใช้เตียงนานขึ้น ประกอบกับมีข้อมูลปรากฏว่า การระบาดรอบนี้มีผู้ติดเชื้อจำนวนมาก ทำให้ดูเหมือนว่าผู้ติดเชื้อมีอาการมาก คนไข้หนักก็เริ่มเห็นมากขึ้น จึงต้องเตรียมความพร้อมเตียงไอซียู โดยกระทรวงสาธารณสุขได้จัดทำคู่มือการประเมินความพร้อมในด้านต่างๆ เป็นแนวปฏิบัติให้ทุกโรงพยาบาลได้สำรองและเตรียมอุปกรณ์/ เวชภัณฑ์ทางการแพทย์ไว้อย่างเพียงพอ
“ส่วนยาฟาวิพิราเวียร์รักษาผู้ติดเชื้อโควิด 19 เดิมเรามีประมาณ 6-7 แสนเม็ด ถือว่ามีเยอะ เนื่องจากขณะนั้นมีผู้ติดเชื้อน้อย แต่ตอนนี้มีผู้ติดเชื้อเพิ่มมากขึ้น นักวิชาการหลายคนเห็นว่าควรให้ยาเร็วขึ้นเพื่อลดอาการปอดอักเสบ จึงทำให้มีการใช้ยาเพิ่มมากขึ้นไปอีก จากการใช้วันละไม่กี่เม็ด เพิ่มเป็นวันละ 2 หมื่นเม็ด ขณะนี้ได้สั่งซื้อยามาอีก 2 ล้านเม็ดเพื่อรองรับสถานการณ์แล้ว กระจายยาอย่างทั่วถึงเพื่อไม่ให้เกิดภาวะขาดยา และสั่งซื้อยาฉีดเรมดิซีเวียร์เพิ่มเช่นกัน” นายแพทย์เกียรติภูมิกล่าว
นายแพทย์เกียรติภูมิกล่าวต่อว่า ส่วนเรื่องวัคซีนโควิด 19 จำเป็นต้องมีการปรับแผนการฉีดตามสถานการณ์ ซึ่งในช่วงการระบาดความสำคัญอยู่ที่บุคลากรทางการแพทย์ด่านหน้าต้องได้รับวัคซีน 100% ในวันที่ 21 เมษายนนี้ จะกระจายวัคซีนซิโนแวคล็อต 1 ล้านโดส เพื่อฉีดให้กับบุคลากรทางการแพทย์ด่านหน้าประมาณเกือบ 6 แสนโดส หรือประมาณ 3 แสนคน เร่งรัดการฉีดให้เสร็จสิ้นภายในวันที่ 25 เมษายนนี้ จะทำให้การฉีดวัคซีนภาพรวมของประเทศไทยเกิน 1 ล้านโดสภายในสัปดาห์นี้ และให้เร่งการฉีดวัคซีนทั้งเข็มแรกและเข็มที่สองในกลุ่มเสี่ยงในทุกจังหวัดด้วยเช่นกัน หากทำได้อย่างรวดเร็วจะส่งวัคซีนลงไปสนับสนุนเพิ่มเติม เนื่องจากยังมีวัคซีนที่จะเข้ามาอีก 5 แสนโดสในวันที่ 24 เมษายนนี้ และกำลังเจรจานำเข้ามาอีก 1 ล้านโดส จากนั้นจะเป็นการฉีดวัคซีนล็อตใหญ่ของแอสตร้าเซนเนก้าต่อไป
**************************************** 20 เมษายน 2564
วันอังคารที่ 20 เมษายน 2564
ครม.รับทราบผลการดำเนินงานของ รฟม.ในปีงบประมาณ 2563 มีผลประกอบการกำไรสุทธิ 1,819 ล้านบาท
ครม.รับทราบผลการดำเนินงานของ รฟม.ในปีงบประมาณ 2563 มีผลประกอบการกำไรสุทธิ 1,819 ล้านบาท
น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)รับทราบผลการดำเนินงานของการรถไฟฟ้าขนส่งมวลชนแห่งประเทศไทย(รฟม.)ในปีงบประมาณ 2563 โดยรฟม.มีผลประกอบการกำไรสุทธิ 1,819.25 ล้านบาท มีรายได้ 14,876.97 ล้านบาท และค่าใช้จ่ายรวม 13,057.72 ล้านบาท สามารถเบิกจ่ายงบลงทุนได้ร้อยละ 99.99 จากเป้าหมายที่ครม.กำหนดไว้ที่ร้อยละ 95
นอกจากนี้ยังมีรายได้จากธุรกิจต่อเนื่องจากรถไฟฟ้ามหานครสายเฉลิมรัชมงคลจำนวน 123.72 ล้านบาท ต่ำกว่าเป้าหมาย 2.69 ล้านบาท และสายฉลองรัชธรรม 27.51 ล้านบาท สูงกว่าเป้าหมาย 2.33 ล้านบาท ผลตอบแทนต่อสินทรัพย์ร้อยละ 0.90
โดยในอนาคตรฟม.มีแผนที่จะหารายได้จากธุรกิจต่อเนื่องเพิ่มขึ้นร้อยละ 5 ในแต่ละปี โดยในปี 2564 จะมีรายได้ประมาณ 169 ล้านบาท และในปี 2564 และ 2565 จะมีผลตอบแทนต่อสินทรัพย์ร้อยละ 0.72 และ 0.90 ตามลำดับ
ส่วนด้านการพัฒนาระบบรถไฟฟ้าขนส่งมวลชนมีผลการดำเนินการดังนี้คือ รถไฟฟ้าสายสีน้ำเงินช่วงหัวลำโพง-บางแคและช่วงบางซื่อ-ท่าพระ ได้เปิดให้บริการแล้ว ส่วนรถไฟฟ้าสายสีส้มช่วงศูนย์วัฒนธรรมแห่งประเทศไทย-มีนบุรี(สุวินทวงศ์) ได้จัดกรรมสิทธิ์ที่ดินและศึกษาและวิเคราะห์โครงการตามพระราชบัญญัติการร่วมลงทุนระหว่างรัฐและเอกชนเสร็จแล้ว ส่วนงานก่อสร้างงานโยธามีความก้าวหน้าร้อยละ 69.82 เร็วกว่าแผนร้อยละ 2.77 คาดว่าจะเปิดให้บริการได้ในเดือนตุลาคม 2567
ขณะที่รถไฟฟ้าสายสีชมพูช่วงแคราย-มีนบุรี งานจัดกรรมสิทธิ์ที่ดินและส่งมอบพื้นที่โครงการแล้วเสร็จ งานก่อสร้างงานโยธา ผลิตและติดตั้งงานระบบรถไฟฟ้าและงานเดินรถมีความก้าวหน้าร้อยละ 62.23 เร็วกว่าแผนร้อยละ 3.08 คาดว่าจะเปิดให้บริการในเดือนมิถุนายน 2565
ส่วนโครงการที่อยู่ระหว่างการประกวดราคามี 1 โครงการ คือโครงการรถไฟฟ้าสายสีม่วงช่วงเตาปูน-ราษฎร์บูรณะ(วงแหวนกาญจนาภิเษก) งานจัดกรรมสิทธิ์ที่ดินมีความก้าวหน้าร้อยละ 19.20 เป็นไปตามแผน และงานศึกษาและวิเคราะห์โครงการตามพ.ร.บ.ร่วมทุนฯมีความก้าวหน้าร้อยละ 48.80 ซึ่งเป็นไปตามแผนเช่นกัน คาดว่าจะเปิดให้บริการในเดือนมีนาคม 2570
..............
วันอังคารที่ 20 เมษายน 2564
นายกรัฐมนตรียืนยันงบประมาณเพียงพอ เร่งเดินหน้าจัดหาที่อยู่อาศัย ที่ทำกิน ให้แก่ประชาชน มุ่งยกระดับคุณภาพชีวิต พร้อมหารือมาตรการเยียวยาเพิ่มเติมให้ครอบคลุมทุกภาคส่วน
นายกรัฐมนตรียืนยันงบประมาณเพียงพอ เร่งเดินหน้าจัดหาที่อยู่อาศัย ที่ทำกิน ให้แก่ประชาชน มุ่งยกระดับคุณภาพชีวิต พร้อมหารือมาตรการเยียวยาเพิ่มเติมให้ครอบคลุมทุกภาคส่วน
วันนี้ (20 เมษายน 2564) เวลา 12.30 น. ณ โถงตึกบัญชาการ 1 ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยว่า บ่ายนี้จะมีการหารือเพิ่มเติมร่วมกับฝ่ายเศรษฐกิจถึงมาตรการเยียวยาประชาชนที่ได้รับผลกระทบจากการแพร่ระบาดของโควิด-19 โดยโครงการที่ยังอยู่ระหว่างดำเนินการขณะนี้ ได้แก่ โครงการเราชนะ และโครงการเรารักกัน พร้อมจะพิจารณาโครงการอื่น ๆ เพิ่มเติม ยืนยันรัฐบาลไม่มีปัญหาเรื่องงบประมาณ แต่จะต้องใช้จ่ายด้วยความระมัดระวังในสถานการณ์ช่วงนี้ หากจำเป็นก็พร้อมจัดหางบประมาณเพิ่มเติมเพื่อช่วยเหลือเยียวยาผู้ว่างงานและรักษาการจ้างงานให้ได้มากที่สุด
นายกรัฐมนตรียังกล่าวว่า รัฐบาลได้ให้ความสำคัญในการจัดหาที่อยู่ ที่ทำกินให้แก่ประชาชน ตามแนวทางคณะกรรมการนโยบายที่ดินแห่งชาติ (คทช.) ด้วยการเร่งจัดหาที่ดิน รวมทั้งการดำเนินการโครงการบ้านเคหะสุขประชา เพิ่มเติมจากกรุงเทพมหานคร ไปยังพื้นที่อื่น ๆ ทั่วประเทศ เพื่อให้ประชาชนเข้าถึงที่อยู่อาศัย มีคุณภาพชีวิตที่ดีขึ้น โดยมอบนโยบายให้กระทรวงการพัฒนาสังคมและความมั่นคงของมนุษย์ พิจารณาจัดทำ Sandbox บ้านน็อคดาวน์ในพื้นที่ที่มีความแออัด ให้ประชาชนผู้มีรายได้น้อยมีความมั่นคงในเรื่องที่อยู่อาศัย ในส่วนแนวทางการพัฒนารัฐวิสาหกิจได้มอบหมายให้หน่วยงานต่าง ๆ ดำเนินการตามยุทธศาสตร์ชาติและการปฏิรูปเศรษฐกิจใหม่ของรัฐบาลภายใต้ BCG Model ขอให้รัฐวิสาหกิจต่าง ๆ ดูแลบริษัทในเครือให้เป็นไปตามวัตถุประสงค์ด้วยแนวทางวิธีการทำงานใหม่ในการให้บริการประชาชน ทั้งนี้เพื่อเป็นการสร้างรายได้ให้กับประเทศ ลดงบประมาณภาครัฐ
นายกรัฐมนตรีตอบคำถามสื่อมวลชนถึงการประชุมสุดยอดอาเซียน (ASEAN SUMMIT) ณ ประเทศอินโดนีเซีย โดยมอบหมายให้รองนายกรัฐมนตรีและรัฐมนตรีว่าการกระทรวงการต่างประเทศเป็นผู้แทนเข้าร่วมการประชุมในครั้งนี้ ซึ่งหลายประเทศอาเซียนที่ได้ส่งรัฐมนตรีว่าการกระทรวงการต่างประเทศเข้าร่วมการประชุมฯ เช่นกัน ในตอนท้าย นายกรัฐมนตรียังกล่าวแสดงความห่วงใยสุขภาพของ เพนกวิน หรือ นายพริษฐ์ ชิวารักษ์ นักกิจกรรมทางการเมืองซึ่งอดข้าวประท้วง พร้อมย้ำว่ารัฐบาลก็ไม่สามารถก้าวล่วงกระบวนการยุติธรรม พร้อมได้มอบหมายให้รัฐมนตรีประจำสำนักนายกรัฐมนตรีร่วมกับองค์การคณะสงฆ์สร้างความเข้าใจประชาชน เพื่อป้องกันพฤติกรรมลอกเลียนแบบลัทธิที่มีความเชื่ออย่างไม่ถูกต้องด้วย
..................
กลุ่มประชาสัมพันธ์และเผยแพร่ สำนักโฆษก
วันอังคารที่ 20 เมษายน 2564
สธ.ย้ำ “โควิด” อยู่ใกล้ตัว ให้คงมาตรการป้องกันตนเอง แม้อัตราเสียชีวิตลดลงแต่ยังวางใจไม่ได้
กระทรวงสาธารณสุขแจงอัตราเสียชีวิตจากโควิดระลอกใหม่เมษายน อยู่ที่ร้อยละ 0.09 ยังต่ำกว่าสองระลอกก่อน แต่ยังวางใจไม่ได้เพราะยังมีผู้ป่วยในโรงพยาบาลจำนวนมาก ส่วนจังหวัดที่มีผู้ติดเชื้อมากกว่า 100 รายเหลือเพียง กทม.และเชียงใหม่
กระทรวงสาธารณสุขแจงอัตราเสียชีวิตจากโควิดระลอกใหม่เมษายน อยู่ที่ร้อยละ 0.09 ยังต่ำกว่าสองระลอกก่อน แต่ยังวางใจไม่ได้เพราะยังมีผู้ป่วยในโรงพยาบาลจำนวนมาก ส่วนจังหวัดที่มีผู้ติดเชื้อมากกว่า 100 รายเหลือเพียง กทม.และเชียงใหม่ ย้ำมีผู้ติดเชื้อกระจายทุกจังหวัด ความเสี่ยงอยู่ใกล้ตัว ขอให้คงมาตรการป้องกันตนเอง ช่วยควบคุมโรค ลดการแพร่เชื้อ
วันนี้ (20 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 1,443 รายมาจากระบบเฝ้าระวังในโรงพยาบาล 1,328 ราย คัดกรองเชิงรุกในชุมชน 113 ราย และเดินทางมาจากต่างประเทศ 2 ราย รักษาหายเพิ่ม 171 ราย เสียชีวิตเพิ่ม 4 ราย ทำให้ระลอกใหม่ตั้งแต่วันที่ 1 เมษายน 2564 มีผู้ติดเชื้อสะสม 16,322 ราย รักษาหายแล้ว 1,532 ราย กำลังรักษา 16,119 ราย และเสียชีวิตสะสม 14 ราย ขณะที่การฉีดวัคซีนโควิด 19 ตั้งแต่วันที่ 28 กุมภาพันธ์ - 19 เมษายน 2564 ฉีดสะสม 666,210 โดส เป็นเข็มที่ 1 จำนวน 571,825 ราย เข็มที่สองรวม 94,385 ราย
ทั้งนี้ ช่วงที่ผ่านมาแม้พบผู้เสียชีวิตเพิ่มหลายราย แต่อัตราการเสียชีวิตระลอกใหม่นี้ยังไม่สูงไปกว่าระลอกก่อน โดยอัตราการเสียชีวิตระลอกแรกอยู่ที่ร้อยละ 1.42 ระลอกธันวาคม 2563 อัตราเสียชีวิตอยู่ที่ร้อยละ 0.14 และระลอกเมษายน 2564 คิดเป็นร้อยละ 0.09 อย่างไรก็ตาม ยังเป็นช่วงต้นของระลอกใหม่ และยังมีผู้ป่วยจำนวนมากที่อยู่ระหว่างการรักษา จึงคงต้องติดตามสถานการณ์ต่อไป ส่วนบุคลากรทางการแพทย์และสาธารณสุขด่านหน้าจำเป็นต้องได้รับวัคซีนในสถานการณ์ระบาด ซึ่งปลัดกระทรวงสาธารณสุขมีนโยบายให้เร่งรัดฉีดวัคซีนโควิด 19 แก่บุคลากรทางการแพทย์และสาธารณสุขด่านหน้าให้ครบถ้วน 100% ภายในเดือนนี้
“การติดเชื้อในประเทศวันนี้มี 1,441 ราย กระจาย 68 จังหวัด จังหวัดที่มีผู้ติดเชื้อรายใหม่เกิน 100 ราย เหลือเพียงกรุงเทพฯ และเชียงใหม่ ส่วนตัวเลขที่ผู้ติดเชื้อสามารถแพร่กระจายเชื้อสู่ผู้อื่น (ค่า R0) ผ่านอัตราเร่งสูงสุดคือประมาณ 2 กว่าๆ มาแล้ว วันนี้ลดลงเหลือ 1.3 ถือว่าแนวโน้มการแพร่กระจายลดลง แต่ยังต้องช่วยกันควบคุมโรคเพื่อให้ค่า R0 ต่ำกว่า 1 จึงจะชะลอการระบาดลงได้ และการที่เชื้อกระจายไปทุกจังหวัดความเสี่ยงในการติดเชื้อจึงอยู่ใกล้ตัวมากกว่าที่คิด จึงขอให้ทุกคนต้องป้องกันตนเอง สวมหน้ากาก ล้างมือ เว้นระยะห่าง ไม่ไปสถานที่เสี่ยง ลดพฤติกรรมเสี่ยง ไม่ว่าจะเป็นเชื้อสายพันธุ์ไหนก็สามารถป้องกันได้ทั้งหมด”นายแพทย์เฉวตสรร กล่าว
**************************************** 20 เมษายน 2564
วันอังคารที่ 20 เมษายน 2564
บขส. เพิกถอนใบอนุญาตรถทัวร์ก่อเหตุไฟไหม้
ของบริษัท 407 พัฒนา จำกัด คันหมายเลข ม.4 (ข) 22-34  หมายเลขทะเบียน 10-7387 อุดรธานี
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) เปิดเผยว่า จากกรณีไฟไหม้รถทัวร์โดยสาร 2 ชั้นของบริษัท 407 พัฒนา จำกัด คันหมายเลข ม.4 (ข) 22-34 หมายเลขทะเบียน 10-7387 อุดรธานี บริเวณถนนมิตรภาพ (ขาเข้า) กิโลเมตรที่ 13-14 อำเภอบ้านแฮด จ.ขอนแก่น
เมื่อวันที่19 เม.ย.64บขส. ในฐานะที่กำกับดูแลรถร่วมฯ ได้พิจารณาโทษขั้นสูงสุด โดยสั่งเพิกถอนใบอนุญาตรถคันดังกล่าว เนื่องจากตรวจสอบแล้วพบว่า ผู้ประกอบการได้มีการนำรถโดยสารออกวิ่งนอกเส้นทางโดย ไม่ได้รับอนุญาต จนเป็นเหตุให้รถเกิดอุบัติเหตุ ส่วนสาเหตุที่แท้จริงอยู่ระหว่างการสืบสวนของเจ้าหน้าที่ตำรวจ
อย่างไรก็ดี บขส. ขอแสดงความเสียใจต่อเหตุการณ์ที่เกิดขึ้น และได้ช่วยประสานการจ่ายค่าสินไหมทดแทนให้กับญาติผู้เสียชีวิตและผู้ที่ได้รับบาดเจ็บจากเหตุการณ์ดังกล่าวเป็นที่เรียบร้อยแล้ว
วันอังคารที่ 20 เมษายน 2564
วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย”
วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย”
วธ.เผยทุกภาคส่วน-ประชาชนร่วมมือร่วมใจจัดกิจกรรมสงกรานต์ภายใต้แนวคิด “สงกรานต์วิถีใหม่ สืบสานวัฒนธรรมไทย” ภาพรวมงานเทศกาลสงกรานต์ปีนี้เป็นไปอย่างมีคุณค่า ช่วยเสริมภาพลักษณ์ที่ดีแก่ประเทศ
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า เนื่องจากสถานการณ์การแพร่ระบาดของเชื้อไวรัสโคโรนา 2019 (โควิด-19) เป็นที่น่าห่วงใย จึงต้องเฝ้าระวังอย่างต่อเนื่อง โดยการจัดงานช่วงเทศกาลสงกรานต์ในปีนี้ คณะรัฐมนตรี(ครม.)ได้มีมติรับทราบแนวทางและมาตรการรณรงค์ ส่งเสริม ให้จัดงานประเพณีสงกรานต์ ตามที่กระทรวงวัฒนธรรม(วธ.)ได้บูรณาการการทำงานร่วมกับหน่วยงานต่าง ๆ ทั้งภาครัฐและเอกชน เพื่อสืบสานคุณค่าทางวัฒนธรรมตามแบบอย่างที่ดีงาม สร้างความปลอดภัยในชีวิตและทรัพย์สินของประชาชนภายใต้แนวคิด “สงกรานต์วิถีใหม่ สืบสานวัฒนธรรมไทย” ซึ่งเป็นการจัดงานตามแนวทางมาตรการเทศกาลสงกรานต์ 2564 ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)โดยยึดมาตรการ DMHTTA คือ อยู่ห่างไว้ ใส่แมสก์กัน หมั่นล้างมือ วัดอุณหภูมิ ตรวจหาเชื้อและใช้แอพพลิเคชั่นไทยชนะ/หมอชนะ รวมทั้งประกาศของคณะกรรมการโรคติดต่อจังหวัดและคณะกรรมการโรคติดต่อกรุงเทพมหานคร ขณะเดียวกันก็คำนึงมาตรการรักษาความปลอดภัยในด้านต่างๆและบังคับใช้อย่างเคร่งครัด และในมิติด้านวัฒนธรรมไทยมุ่งเน้นอนุรักษ์ สืบสานและส่งเสริมประเพณีสงกรานต์ที่ทรงคุณค่าสาระอันดีงาม รวมถึงส่งเสริมให้คนไทยปฏิบัติตามหลักพระพุทธศาสนา เช่น ทำบุญตักบาตร ฟังเทศน์ ทำบุญอุทิศส่วนกุศลแก่บรรพบุรุษ รวมถึงปฏิบัติตามแบบแผนประเพณี เช่น รดน้ำขอพรผู้ใหญ่ แสดงถึงความกตัญญูกตเวทีต่อบิดามารดาและผู้มีพระคุณ
รัฐมนตรีว่าการกระทรวงวัฒนธรรม กล่าวอีกว่า วธ.ได้รณรงค์แนวทางและมาตรการ “สงกรานต์วิถีใหม่ สืบสานวัฒนธรรมไทย”โดยขอความร่วมมือหน่วยงานที่เกี่ยวข้องและประชาชนจัดกิจกรรมในแบบวิถีใหม่เช่น งดเว้นกิจกรรมรวมกลุ่มคนจำนวนมากและสัมผัสกันใกล้ชิด จัดพิธีรดน้ำดำขอพรเฉพาะบุคคลในครอบครัว และส่งเสริมให้หน่วยงานและประชาชนในจังหวัดต่างๆ สืบสานคุณค่าสาระของประเพณีสงกรานต์ รวมทั้งสนับสนุนการแต่งกายโดยใช้ผ้าไทยหรือผ้าท้องถิ่น เพื่อให้คนไทยช่วยกันธำรงรักษาสาระคุณค่าที่แท้จริงของประเพณีสงกรานต์ให้ดำรงอยู่ต่อไปจากการรายงานของสำนักงานวัฒนธรรมจังหวัด76 จังหวัด ทั่วประเทศ กรุงเทพฯและพัทยา สรุปผลภาพรวมการจัดกิจกรรมสงกรานต์ว่า ได้รับความร่วมมือจากประชาชนและหน่วยงานต่าง ๆจากทุกภาคส่วนเป็นอย่างดีโดยหลายจังหวัดมีกิจกรรม เช่น พิธีเจริญพระพุทธมนต์เสริมสิริมงคลรับปีใหม่ไทย ทำบุญตักบาตร ก่อเจดีย์ทราย สรงน้ำพระพุทธรูป รดน้ำขอพรผู้ใหญ่และกิจกรรมอื่นๆเช่น รณรงค์แต่งกายด้วยชุดผ้าไทย จ.ศรีสะเกษ พิธีกวนข้าวทิพย์ จ.ชลบุรี พิธีทำบุญเมืองยกสวยไหว้สา 725 ปี จ.เชียงใหม่ พิธีสืบชะตาปีใหม่เมือง จ.เชียงราย พิธีบูชาหลวงพ่อพระใส พิธีห่มผ้าพระธาตุอรหันต์ จ.หนองคาย ทำให้ภาพรวมของงานเทศกาลสงกรานต์ในปีนี้เป็นไปอย่างมีคุณค่า มีการสืบสานวัฒนธรรมไทยและสร้างเสริมภาพลักษณ์ที่ดีให้แก่ประเทศไทย
วันอังคารที่ 20 เมษายน 2564
กรมการขนส่งทางบก กระทรวงคมนาคม เตือน!!! รถโดยสารสาธารณะอย่าฉวยโอกาส ต้องให้บริการด้วยความเป็นธรรม และปฏิบัติตามมาตรการป้องกันเชื้อไวรัส COVID-19 อย่างเคร่งครัด
พร้อมจัดผู้ตรวจการลงพื้นที่อำนวยความสะดวกและคุมเข้ม ณ สถานีขนส่งผู้โดยสาร จุดจอดและจุดรับส่งเพื่อเชื่อมต่อการเดินทาง
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ภาพรวมการเดินทางช่วงสงกรานต์พบว่าปริมาณการเดินทางด้วยรถโดยสารสาธารณะต่ำกว่าการคาดการณ์ เนื่องจากสถานการณ์การแพร่ระบาดของเชื้อไวรัส COVID-19 ประชาชนส่วนใหญ่จึงให้ความร่วมมือกับภาครัฐในการงดเว้นการเดินทาง แต่สำหรับประชาชนที่มีความจำเป็นในการเดินทางด้วยรถโดยสารสาธารณะ กรมการขนส่งทางบก ได้กำชับหน่วยงานในส่วนกลางและสำนักงานขนส่งจังหวัดทุกแห่ง จัดผู้ตรวจการลงพื้นที่อำนวยความสะดวกและความปลอดภัยตามสถานีขนส่งผู้โดยสาร จุดจอด รวมถึงจุดที่มีประชาชนเรียกใช้บริการรถโดยสารสาธารณะ ด้านความปลอดภัยให้ดำเนินการเข้มข้นรถโดยสารและพนักงานขับรถต้องมีความพร้อมสำหรับการบริการตามมาตรการด้านความปลอดภัย ปฏิบัติตามเงื่อนไขการเดินรถ ห้ามบรรทุกผู้โดยสารเกินจำนวนที่กำหนด ห้ามเรียกค่าโดยสารเกินอัตราที่กำหนด สภาพรถต้องมีความพร้อม และความปลอดภัยในการใช้งานบนท้องถนน พนักงานขับรถต้องไร้สารเสพติด แอลกอฮอล์ต้องเป็นศูนย์และขับรถไม่เกินชั่วโมงการทำงานตามที่กฎหมายกำหนด พบฝ่าฝืนลงโทษหนักทุกกรณี กรณีรถแท็กซี่ รถจักรยานยนต์สาธารณะ ปฏิเสธผู้โดยสาร ไม่ส่งผู้โดยสารตามสถานที่ที่ได้ตกลงกันไว้ แสดงกิริยาวาจาไม่สุภาพ ไม่ใช้มาตรค่าโดยสาร ใช้รถป้ายดำรับส่งผู้โดยสารปรับสูงสุดทุกกรณี และหากเป็นการกระทำความผิดซ้ำซาก ความผิดอาญา กระทำอนาจาร ทำลายภาพลักษณ์ประเทศ ลงโทษพักใช้หรือเพิกถอนใบอนุญาตขับรถทันที พร้อมกำชับมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในรถโดยสารสาธารณะ และสถานีขนส่งผู้โดยสารให้เป็นไปตามมาตรการป้องกันขั้นสูง เพื่อให้การเดินทางด้วยรถโดยสารสาธารณะของประชาชนปลอดภัย ห่างไกลจากโควิด จัดให้มีมาตรการคัดกรองผู้โดยสารและตรวจวัดอุณหภูมิ ตรวจคัดกรองพนักงานขับรถและผู้ให้บริการ เพิ่มความถี่ในการทำความสะอาดพื้นผิวสัมผัสภายในรถ ภายในสถานีขนส่งผู้โดยสาร งดการให้บริการอาหารบนรถในระหว่างการเดินทาง กำกับดูแลให้พนักงานขับรถ ผู้ให้บริการ สวมหน้ากากอนามัยหรือหน้ากากผ้าตลอดการเดินทาง และดูแลให้ผู้โดยสารสวมหน้ากากอนามัยหรือหน้ากากผ้าตลอดการเดินทาง
อธิบดีกรมการขนส่งทางบก กล่าวเพิ่มเติมว่า กรมการขนส่งทางบกมีศูนย์คุ้มครองผู้โดยสารและรับเรื่องร้องเรียน 1584 ชั่วคราว ที่สถานีขนส่งผู้โดยสารทุกแห่งทั่วประเทศ และเพิ่มจำนวนคู่สายโทรศัพท์สายด่วน 1584 ตลอด 24 ชั่วโมง เพื่อรับเรื่องร้องเรียนและให้ความช่วยเหลือแก่ประชาชนที่ได้รับความเดือดร้อนจากการใช้บริการรถโดยสารสาธารณะทุกประเภท ทั้งนี้ ขอเน้นย้ำผู้ประกอบการขนส่ง และพนักงานขับรถโดยสารสาธารณะทุกประเภท ต้องให้บริการด้วยมาตรฐานคุณภาพ สะดวก ปลอดภัย และเป็นธรรม ทั้งนี้ หากประชาชนพบรถโดยสารสาธารณะเอาเปรียบสามารถร้องเรียนได้ที่สายด่วน 1584 หรือศูนย์คุ้มครองผู้โดยสารและรับเรื่องร้องเรียน 1584 ในช่วงเทศกาล ณ สถานีขนส่งผู้โดยสารทุกแห่งทั่วประเทศ, ผ่านทางเว็บไซต์ที่ http://ins.dlt.go.th/cmpweb/, ผ่านทาง E-mail ที่ dlt_1584complain@hotmail.com, เฟซบุ๊ก ชื่อ “ศูนย์คุ้มครองผู้โดยสารและรับเรื่องร้องเรียน 1584”, LINE @1584dlt
วันอังคารที่ 20 เมษายน 2564
ดีอีเอส พบข่าวปลอมที่ต้องคัดกรองทะลุ 50 ล้านข้อความในไตรมาสแรกปีนี้
ดีอีเอส พบข่าวปลอมที่ต้องคัดกรองทะลุ 50 ล้านข้อความในไตรมาสแรกปีนี้
ดีอีเอสเปิดสถิติข่าวปลอม3เดือนแรกปี64ทะลุ50ล้านข้อความพิษโควิดเป็นปัจจัยหนึ่งที่ดันตัวเลขข่าวปลอมเพิ่มขณะที่ปี63พบมือโพสต์ที่เข้าข่ายทำผิดกฎหมายกว่า2พันคน
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อำนวยการศูนย์ต่อต้านข่าวปลอมกล่าวว่าจากการรับแจ้งเบาะแสและติดตามการสนทนาบนโลกออนไลน์เกี่ยวกับข่าวปลอมช่วงระยะเวลา3เดือนแรกของปี2564พบว่ามีข้อความข่าวที่ต้องคัดกรองจำนวนกว่า50ล้านข้อความข้อความข่าวที่เข้าเกณฑ์ดำเนินการตรวจสอบ4,649ข้อความโดยหลังจากคัดกรองพบข้อความข่าวที่ต้องดำเนินการตรวจสอบทั้งหมด2,194เรื่อง(ข้อมูลณวันที่31มี.ค. 64)สำหรับภาพรวมการดำเนินงานของศูนย์ฯตั้งแต่วันที่1พ.ย. 62 - 31มี.ค. 64พบข้อความข่าวที่ต้องคัดกรองทั้งสิ้นกว่า94ล้านข้อความโดยมีข้อความข่าวที่เข้าเกณฑ์ดำเนินการตรวจสอบ28,717ข้อความและหลังจากคัดกรองพบข้อความข่าวที่ต้องดำเนินการตรวจสอบ9,775เรื่องในจำนวนนี้หมวดสุขภาพยังมีสัดส่วนมากสุด5,301เรื่องคิดเป็น54%อันดับรองลงมาได้แก่หมวดนโยบายรัฐ4,000เรื่องคิดเป็น41%หมวดเศรษฐกิจ300เรื่องคิดเป็น3%และหมวดภัยพิบัติ174เรื่องคิดเป็น2%
โดยข่าวที่ต้องดำเนินการตรวจสอบทั้งหมด9,755เรื่องได้ทำการตรวจสอบเรียบร้อยแล้ว5,207เรื่องแบ่งเป็นข่าวปลอม2,418เรื่องข่าวจริง1,946เรื่องข่าวบิดเบือนจำนวน378เรื่องนางสาวอัจฉรินทร์กล่าวว่าทางด้านการดำเนินการทางกฎหมายนั้นกระทรวงดิจิทัลฯและศูนย์ต่อต้านข่าวปลอม
ได้มีการประสานร่วมกับศูนย์ปราบปราบอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)โดยจากผลการตรวจสอบที่พบว่าเป็นข่าวปลอมและข่าวบิดเบือนตั้งแต่มีการจัดตั้งศูนย์ฯถึงสิ้นไตรมาสแรกปีนี้(วันที่1พ.ย. 62 – 31มี.ค. 64)พบจำนวนคนที่เข้าข่ายกระทำความผิดตามกระบวนการทางกฎหมาย2,276คนขณะที่ผลการดำเนินงานเกี่ยวกับข่าวปลอมที่เกาะกระแสไวรัสโควิด- 19ทั้งสองระลอกรวบรวมข้อมูลระหว่างวันที่25ม.ค. 63 – 31มี.ค. 64)มีจำนวนข้อความที่เกี่ยวข้องกว่า57ล้านข้อความโดยหลังจากคัดกรองพบข่าวที่เข้าหลักเกณฑ์5,079ข้อความข่าวที่ต้องดำเนินการตรวจสอบ2,334เรื่องแบ่งเป็นอันดับ1คือหมวดหมู่สุขภาพ1,589เรื่องคิดเป็น68%ตามมาด้วยหมวดหมู่นโยบายรัฐ621เรื่องคิดเป็น27%หมวดหมู่เศรษฐกิจ124เรื่องคิดเป็น5%ตามลำดับในส่วนของหมวดหมู่ภัยพิบัติไม่พบเรื่องที่เข้าข่าย
************
วันอังคารที่ 20 เมษายน 2564
ยกระดับแผงเนื้อ - ไข่ ในตลาดสด ให้ปลอดภัย ไร้โควิด-19
...
ช่วงนี้โรคโควิด-19 ยังระบาดในหลายพื้นที่ ประชาชนต้องใช้ความระมัดระวังในการเลือกซื้ออาหารมากขึ้น รัฐบาลโดยกรมปศุสัตว์ จึงลงพื้นที่ตลาดสดทั่วประเทศ เพื่อดูแลสุขลักษณะแผงขายเนื้อสัตว์และไข่สด ให้ปลอดภัยจากโควิด-19 ตามมาตรฐานปศุสัตว์ OK และหลักการ DMHTT
.
ได้แก่ การให้ผู้ค้ามี Distancing เว้นระยะห่างกับผู้ซื้อ Mask สวมหน้ากากอนามัยตลอดเวลา Hand ล้างมือบ่อยๆด้วยน้ำสบู่และเจลแอลกอฮอล์ ไม่ใช้มือจับเนื้อสัตว์โดยตรง ต้องใส่ถุงมือ หรือใช้ที่คีบ Testing หากมีอาการต้องสงสัยต้องรีบตรวจโดยเร็ว และ Thai cha na ใช้แอปพลิเคชันไทยชนะอย่างเคร่งครัด ซึ่งร้านค้าที่ทำคุณภาพและสุขลักษณะได้ตามมาตรฐาน จะมีสัญลักษณ์ “ปศุสัตว์ OK” ติดอยู่ เพื่อสร้างความมั่นใจให้แก่ผู้ซื้อ
.
จากการเก็บตัวอย่างเนื้อสัตว์กว่า 1,820 ตัวอย่าง จากกว่า 200 สถานที่จำหน่าย เช่น ตลาดสดในพื้นที่สีแดง ร้านสะดวกซื้อ ห้างร้านโมเดิร์นเทรด รวมถึงโรงฆ่าสัตว์และสถานที่ตัดแต่งอีกกว่า 1,600 ตัวอย่าง พบว่าทุกตัวอย่างเนื้อสัตว์ปลอดภัยไร้เชื้อโควิด-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 20 เมษายน 2564
มั่นใจ! หน้ากากอนามัยไม่ขาดแคลน
...
เมื่อสถานการณ์โควิดกลับมา แน่นอนว่าความต้องการหน้ากากอนามัยในท้องตลาดจะสูงขึ้นหลายเท่าตัว...แต่ไม่ต้องกังวลไปนะครับ เพราะรัฐบาลได้ติดตามสถานการณ์และบริหารจัดการหน้ากากอนามัยมาอย่างต่อเนื่อง เพื่อให้มั่นใจว่าคนไทยและบุคลากรทางการแพทย์จะมีหน้ากากอนามัยที่มีคุณภาพใช้อย่างเพียงพอ ในราคาที่เหมาะสม
.
โดยในช่วงต้นปีที่ผ่านมาบ้านเรามีกำลังการผลิตหน้ากากอนามัยจาก 63 โรงงานทั่วประเทศ รวมกว่า 5 ล้านชิ้น/วัน และมีการนำเข้าหน้ากากอนามัยทางการแพทย์ที่ใช้ในห้องผ่าตัด จำนวน 28.69 ล้านชิ้น และที่ไม่ได้ใช้ในห้องผ่าตัด จำนวน 228.13 ล้านชิ้น หน้ากากผ้าลิขสิทธิ์ จำนวน 238.23 ล้านชิ้น และหน้ากากกันฝุ่นในโรงงานอุตสาหกรรม จำนวน 992.98 ล้านชิ้น
.
ดังนั้น จึงมั่นใจได้ว่าคนไทยจะสามารถหาซื้อหน้ากากอนามัยได้อย่างแน่นอน แต่ก็ต้องขอเตือนผู้ที่คิดฉวยโอกาสขึ้นราคาหน้ากากอนามัยด้วยนะครับ เพราะหน้ากากอนามัยเป็นสินค้าควบคุม ที่กำหนดให้ผู้ขายจะต้องขายหน้ากากอนามัย (Surgical mask) ไม่เกิน 2.50 บาท/ชิ้น หากฝ่าฝืนจะมีความผิดและได้รับโทษตามกฎหมาย
.
ประชาชนที่พบข้อมูลหรือเบาะแสการจำหน่ายหน้ากากอนามัยเกินราคา สามารถแจ้งได้ที่สายด่วน กรมการค้าภายใน โทร. 1569
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 20 เมษายน 2564
เร่งนำผู้ติดเชื้อโควิดในพื้นที่ กทม. เข้าสู่การรักษา
...
การระบาดระลอกนี้ พบว่าพื้นที่ กทม. มีจำนวนผู้ติดเชื้อโควิด-19 ค่อนข้างสูง แต่ไม่ว่าจะมีจำนวนเท่าใด ผู้ป่วยทุกคนจะต้องได้รับการดูแลรักษาในโรงพยาบาล หรือ โรงพยาบาลสนาม
.
ปัจจุบันโรงพยาบาลสนามในพื้นที่กทม. มีความพร้อมเป็นอย่างมาก (ข้อมูล ณ วันที่ 19 เม.ย. 64) ดังนี้
- รพ.กลาง 110 เตียง
- โรงพยาบาลผู้สูงอายุบางขุนเทียน รองรับได้ 500 เตียง ใช้ไปแล้ว 480 เตียง ว่างอยู่ 20 เตียง (เพิ่มเติมได้อีก 500 เตียง)
- โรงพยาบาลราชพิพัฒน์ เขตทวีวัฒนา รองรับได้ 250 เตียง ใช้ไปแล้ว 164 เตียง ว่าง 36 เตียง
- โรงพยาบาลสนามศูนย์กีฬาเฉลิมพระเกียรติ 84 พรรษา เขตบางบอน (เอราวัณ 1) รองรับได้ 100 เตียง
- โรงพยาบาลสนามศูนย์กีฬาบางกอกอารีนา เขตหนองจอก (เอราวัณ 2) รองรับได้ 400 เตียง แบ่งเป็น ชาย 150 เตียง หญิง 250 เตียง พร้อมเปิดให้บริการแล้ววันนี้
.
ผู้ติดเชื้อโควิด-19 ที่มีความประสงค์จะพักรักษาตัวที่โรงพยาบาลสนามของกทม. และต้องการเดินทางมาด้วยตนเอง สามารถแจ้งได้ที่ศูนย์เอราวัณ โทร. 1669
.
หากไม่สะดวกเดินทางมาเอง ทางกทม. จะมีรถไปรับ กรณีเป็นของกระทรวงสาธารณสุขให้ โทร. 1330 หรือ 1668 ครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 20 เมษายน 2564
​ครม. มอบ การบินไทย จัดเที่ยวบินขนส่งผู้แสวงบุญพิธีฮัจย์ชาวไทย
​ครม. มอบ การบินไทย จัดเที่ยวบินขนส่งผู้แสวงบุญพิธีฮัจย์ชาวไทย
นายอนุชา บูรพชัยศรี โฆษกประจำสำนักนายกรัฐมนตรี เผยมติคณะรัฐมนตรีเห็นชอบให้บริษัท การบินไทย จำกัด (มหาชน) เป็นสายการบินแห่งชาติเฉพาะภารกิจขนส่งผู้แสวงบุญพิธีฮัจย์ชาวไทย เพื่อให้เป็นไปตามข้อกำหนดของราชอาณาจักรซาอุดีอาระเบียในการขนส่งผู้แสวงบุญพิธีฮัจย์ชาวไทย ซึ่งกำหนดให้ต้องดำเนินการโดยสายการบินแห่งชาติ (National Carrier) ของประเทศไทย และราชอาณาจักรซาอุดีอาระเบียฝ่ายละครึ่งหนึ่ง โดยไม่อนุญาตให้สายการบินของประเทศอื่นนอกจากสายการบินแห่งชาติของประเทศไทยและราชอาณาจักรซาอุดีอาระเบียดำเนินการขนส่ง เว้นแต่จะได้รับการอนุญาตจากกรมการบินพลเรือนของราชอาณาจักรซาอุดีอาระเบีย และให้ดำเนินการโดยรูปแบบเที่ยวบินเช่าเหมาลำ (Charter Flight) เท่านั้น แม้ว่าปัจจุบันกระทรวงการคลังได้ปรับลดสัดส่วนการถือหุ้นในบริษัท การบินไทย จำกัด (มหาชน) ลงเหลือร้อยละ 47.86 ทำให้มีสถานภาพเป็นสายการบินของเอกชนเทียบเท่ากับ สายการบินอื่น แต่บริษัท การบินไทย จำกัด (มหาชน) ยังเป็นสายการบินเดียวที่รัฐเป็นผู้ถือหุ้นรายใหญ่ รวมทั้งที่ผ่านมา บริษัท การบินไทย จำกัด (มหาชน) เป็นสายการบินเดียวที่ปฏิบัติภารกิจขนส่งผู้แสวงบุญพิธีฮัจย์ชาวไทย รวมทั้งการกำหนดให้สายการบินใดเป็นสายการบินแห่งชาติยังเป็นเรื่องทางนโยบายของแต่ละประเทศด้วย
โฆษกประจำสำนักนายกรัฐมนตรียังเปิดเผยว่า ในปีงบประมาณ พ.ศ. 2564 สำนักงานปลัดกระทรวงคมนาคมได้รับจัดสรรงบประมาณรายจ่ายประจำปีงบประมาณ พ.ศ. 2564 รายการการจัดเที่ยวบินพิเศษเพื่อเดินทางไปประกอบพิธีฮัจย์ จำนวน 46,477,000 บาท ไว้แล้ว สำหรับในปีต่อๆไป กรมการปกครองจะจัดทำแผนการปฏิบัติงานและแผนการใช้จ่ายงบประมาณ เพื่อเสนอขอตั้งงบประมาณรายจ่ายประจำปีตามความจำเป็นและเหมาะสมตามขั้นตอนต่อไป
ทั้งนี้ กรมการปกครองได้เตรียมจัดทำโครงการสนับสนุนบริษัท การบินไทย จำกัด (มหาชน) เพื่อจัดเที่ยวบินพิเศษขนส่งผู้เดินทางไปประกอบพิธีฮัจย์ที่เดินทางไป - กลับ ณ ท่าอากาศยานนราธิวาส ประจำปี พ.ศ. 2565 โดยสนับสนุนงบประมาณ จำนวน 46.48 ล้านบาท เพื่อเป็นค่าใช้จ่ายในการดำเนินงานเพื่อขนส่งผู้เดินทางไปประกอบพิธีฮัจย์ในส่วนที่เพิ่มเติมจากราคาบัตรโดยสารให้บริษัท การบินไทย จำกัด (มหาชน) ในการจัดเที่ยวบินพิเศษสำหรับผู้เดินทางไปประกอบพิธีฮัจย์ในพื้นที่จังหวัดชายแดนภาคใต้ จากท่าอากาศยานนราธิวาสไปยังท่าอากาศยานของราชอาณาจักรซาอุดีอาระเบีย จำนวน 9 เที่ยวบิน เที่ยวบินละ 287 คน รวมทั้งสิ้น 2,583 คน ทั้งขาไปและขากลับ ระหว่างเดือนพฤษภาคม - เดือนกันยายน 2565 ///
วันอังคารที่ 20 เมษายน 2564
ปลัดวธ.เป็นประธานพิธีบวงสรวงสักการะเจ้าพ่อโรงโกศ
นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ
วันที่ ๒๐ เมษายน ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีบวงสรวงสักการะเจ้าพ่อโรงโกศ โดยมี นายเกรียงศักดิ์ บุญประสิทธิ์ อธิบดีกรมการศาสนา นางโชติกา อัครกิจโสภากุล ผู้ช่วยปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม นายวินัย วรวัตร์ ผู้อำนวยการศูนย์เทคโนโลยีสารสนเทศและการสื่อสาร นายชนะกิจ คชชี ผู้อำนวยการกองพิธีการศพที่ได้รับพระราชทาน และเจ้าหน้าที่ปฏิบัติงานพิธีฯ เข้าร่วม ณ อาคารเครื่องเกียรติยศ กองพิธีการศพที่ได้รับพระราชทาน กระทรวงวัฒนธรรม
วันอังคารที่ 20 เมษายน 2564
อนุทิน ยืนยัน “ฟาวิพิราเวียร์” เพียงพอรักษาผู้ติดเชื้อโควิด 19 มอบ อภ.จัดหาเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน “ยาฟาวิพิราเวียร์” เพียงพอต่อการรักษาผู้ป่วยโควิด 19 มอบองค์การเภสัชกรรมจัดซื้อเพิ่มเติม เพื่อให้เกิดการหมุนเวียน ส่วนความคืบหน้าวัคซีนแอสตร้าเซเนก้า เป็นไปตามมาตรฐานและแผนที่วางไว้
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน “ยาฟาวิพิราเวียร์” เพียงพอต่อการรักษาผู้ป่วยโควิด 19 มอบองค์การเภสัชกรรมจัดซื้อเพิ่มเติม เพื่อให้เกิดการหมุนเวียน ส่วนความคืบหน้าวัคซีนแอสตร้าเซเนก้า เป็นไปตามมาตรฐานและแผนที่วางไว้
วันนี้ (20 เมษายน 2564) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า สถานการณ์โควิด 19 ขณะนี้กระทรวงสาธารณสุขขอยืนยันว่า ยาฟาวิพิราเวียร์ที่ใช้รักษาผู้ติดเชื้อโรคโควิด 19 มีเพียงพอ สามารถบริหารจัดการได้ แม้ระหว่างนี้จะมีผู้ติดเชื้อและมีความต้องการใช้ยาเพิ่มขึ้นอัตราการใช้อยู่ที่1 หมื่นกว่าเม็ดต่อวันก็มีการจัดหาเพิ่มขึ้น ซึ่งขณะนี้มีประมาณ 5 แสนเม็ด เพื่อให้มีสำรองตลอดเวลาและให้เกิดการหมุนเวียน จึงได้สั่งการมอบนโยบายให้ทางองค์การเภสัชกรรม จัดหามาเพิ่มอีก1 ล้านเม็ด คาดว่าจะส่งมอบในเดือนเมษายน
นายอนุทิน กล่าวต่อว่า สำหรับความคืบหน้าด้านการจัดหาวัคซีน กระทรวงสาธารณสุขได้เจรจากับผู้ผลิตวัคซีนทุกราย หากเป็นไปตามเงื่อนไขที่กำหนดก็พร้อมที่จะซื้อ เพื่อจัดหาวัคซีนทางเลือกสำรอง เพิ่มจากแอสตร้าเซเนก้าซึ่งเป็นวัคซีนหลัก ส่วนความคืบหน้ามาตรฐานการผลิตหรือคุณภาพของผลิตภัณฑ์ยังเป็นไปตามมาตรฐานที่กำหนดและเป็นไปตามแผนที่วางไว้ ภายในสัปดาห์นี้จะมีการส่งเอกสารต่างๆ ให้สำนักงานคณะกรรมอาหารและยา (อย.) เพื่ออนุมัติให้บริษัทสยามไบโอไซน์เป็นสถานที่ผลิตวัคซีนแอสตร้าเซเนก้าที่ถูกต้องตามขั้นตอนมีความปลอดภัยและเป็นไปตามมาตรฐาน
**********************************20 เมษายน 2564
วันอังคารที่ 20 เมษายน 2564
ข่าวบิดเบือน เหตุการณ์รถยนต์สีดำย้อนศรบนทางด่วน
ตามที่มีการเผยแพร่วิดีโอผ่านโซเชียลมีเดีย ในประเด็นเรื่อง เหตุการณ์รถยนต์สีดำย้อนศรบนทางด่วน ทางศูนย์ต่อต้านข่าวปลอมได้ตรวจสอบข้อเท็จจริงโดย การทางพิเศษแห่งประเทศไทย กระทรวงคมนาคม พบว่าข้อมูลที่ปรากฏดังกล่าว เป็นข้อมูลบิดเบือน
กรณีคลิปวิดีโอรถยนต์สีดำขับย้อนศร โดยระบุว่าเหตุการณ์ดังกล่าวเกิดขึ้นบนทางด่วนนั้น ทางการทางพิเศษแห่งประเทศไทย กระทรวงคมนาคม ได้ตรวจสอบและชี้แจงว่า เหตุการณ์ดังกล่าวเกิดขึ้นจริง บริเวณสะพานข้ามแยกรังสิต จังหวัดปทุมธานี ไม่ได้เกิดขึ้นบนทางพิเศษของการทางพิเศษ และไม่อยู่ในพื้นที่ความรับผิดชอบของ กทพ. แต่อย่างใด โดยการวิ่งรถสวนทางบนทางด่วนหรือบนสะพานใดๆ ก็แล้วแต่ เป็นการกระทำที่ผิดกฎหมาย และเป็นอันตรายต่อชีวิตและทรัพย์สินทั้งสิน
.
ดังนั้นขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ เพื่อให้ประชาชนได้รับข้อมูลข่าวสารจาก การทางพิเศษแห่งประเทศไทย กระทรวงคมนาคม สามารถติดตามข้อมูลได้ที่เว็บไซต์ www.mot.go.th หรือโทร. 0 2283 3000
.
บทสรุปของเรื่องนี้คือ : เหตุการณ์ดังกล่าวเกิดขึ้นที่บริเวณสะพานข้ามแยกรังสิต จังหวัดปทุมธานี ไม่ได้เกิดขึ้นบนทางพิเศษของการทางพิเศษ และไม่อยู่ในพื้นที่ความรับผิดชอบของ กทพ. แต่อย่างใด
.
วันอังคารที่ 20 เมษายน 2564
รมต. นร. นายอนุชาฯ สั่งการ สำนักพุทธฯ ให้ พศจ. ทั่วประเทศ สำรวจเชิงรุก  หลังกระแสข่าวทำวงการสงฆ์เสื่อมเสีย
รมต. นร. นายอนุชาฯ สั่งการ สำนักพุทธฯ ให้ พศจ. ทั่วประเทศ สำรวจเชิงรุก หลังกระแสข่าวทำวงการสงฆ์เสื่อมเสีย
นายอนุชา นาคาศัย รัฐมนตรีประจำสำนักนายกรัฐมนตรี แสดงความเป็นห่วงต่อกระแสข่าวที่มีการวิพากษ์วิจารณ์ถึงคณะสงฆ์บางกลุ่มที่มีพฤติกรรมไม่เหมาะสม ปฏิบัติผิดไปจากหลักธรรมคำสอนทางพระพุทธศาสนา กล่าวอ้างการตั้งลัทธิใหม่ สร้างความแตกแยก และเป็นภัยต่อสังคม จึงได้สั่งการไปยังสำนักงานพระพุทธศาสนาแห่งชาติ เร่งดำเนินการจัดประชุมหารือสำนักงานพระพุทธศาสนาจังหวัดทุกจังหวัดทั่วประเทศ เพื่อสร้างความเข้าใจ และดำเนินการสำรวจเชิงรุก กรณีของวัดหรือสำนักสงฆ์ที่มีการบิดเบือนและปฏิบัติผิดไปจากคำสอนทางพระพุทธศาสนา โดยอ้างตัวสร้างลัทธิความเชื่องมงาย ก่อให้เกิดความเข้าใจผิดและทำให้เกิดความแตกแยกขึ้นในสังคม รวมถึงกรณีที่พบว่ามีคณะสงฆ์เข้าไปยุ่งเกี่ยวกับกิจกรรมทางการเมือง ซึ่งไม่ใช่กิจของสงฆ์ โดยกำชับให้ปฏิบัติตามคำสั่งมหาเถรสมาคม เรื่อง ห้ามพระภิกษุสงฆ์สามเณรเกี่ยวข้องกับการเมือง พ.ศ. 2538 ที่ยังคงยึดถือปฏิบัติตามคำสั่งนี้มาจนปัจจุบันอย่างเคร่งครัด
นอกจากนี้ รัฐมนตรีประจำสำนักนายกรัฐมนตรี ยังกำชับให้สำนักงานพระพุทธศาสนาจังหวัดกำหนดแนวทางการจัดระบบป้องกันการแพร่ระบาดของเชื้อไวรัสโควิด-19 ตามมาตรการที่ภาครัฐกำหนด และขอความร่วมมือไปยังทุกวัดอย่าปฏิเสธการฌาปนกิจศพผู้ติดเชื้อโควิด-19โดยมีความเห็นว่าการฌาปนกิจศพผู้ติดเชื้อสามารถทำได้ แต่ต้องดำเนินการให้แล้วเสร็จทันที ไม่ควรมีการตั้งศพไว้เป็นระยะเวลานาน เพื่อป้องกันการแพร่ระบาดของเชื้อไวรัส
.....................................